b'\n_START_ARTICLE_\nPrikrita harmonija\n_START_SECTION_\nVsebina\n_START_PARAGRAPH_\nRoman se pri\xc4\x8dne aprila leta 1900, ko na Dunaju trgovec Franc Nagli\xc4\x8d in njegova \xc5\xbeena Fani pri\xc4\x8dakujeta prvega otroka. Julija istega leta se jima rodi h\xc4\x8derka, Irma. Zaradi Fran\xc4\x8devih trgovskih neuspehov se je dru\xc5\xbeina primorana preseliti v Trst, ker pa se tam stanje ne izbolj\xc5\xa1a, Franca, ki zaradi svojih dolgov na\xc4\x8drtuje pot v Ameriko, povabi njegova polsestra, Julija Klebl, na svoje posestvo na Dolenjskem. Nagli\xc4\x8deva polsestra predtem tudi re\xc5\xa1i dolg do banke in zavarovalnice svojega brata, potem ko prihiti v Trst iz Dunaja, ki ga je obiskala skupaj z o\xc4\x8detovim odvetnikom Franom Ksaverijem Bezlajem ter njegovo sestro Antonijo. Nagli\xc4\x8devi se najprej odpravijo v Ljubljano , nato pa se preselijo na Julijino posestvo, kjer Nagli\xc4\x8d postane\xc2\xa0\xc2\xbbgospod\xc2\xab, Fani pa\xc2\xa0\xc2\xbb\xc5\xbeena od gospoda\xc2\xab, h\xc4\x8derko Irmo usmerijo v izobra\xc5\xbeevanje, Ksaverij Bezlaj pa vodi poslovne knjige. Vmesna prva svetovna vojna na dogajanje nima veliko vpliva. Leta 1922 povabita Bezlajeva svojega ne\xc4\x8daka Karla Lipnika in njegovega prijatelja, Dragotina Hamana, ki je \xc5\xbeivel v podnajemni\xc5\xa1ki sobi pri Lipnikovih, na obisk na Dolenjsko, na katerim naj bi se fant usmeril v kak\xc5\xa1en poklic. Med obiskom se Karol navdu\xc5\xa1i nad klavirjem gospodi\xc4\x8dne Kleblove, Dragotin pa ves \xc4\x8das pripoveduje svojim gostiteljem o svojem preteklem \xc5\xbeivljenju, knjiga pa se pogosto vrne v preteklost tudi tedaj, ko Haman o teh dogodkih samo premi\xc5\xa1ljuje. Sobivanje med liki v romanu poteka v dokaj mirnem vzdu\xc5\xa1ju, navkljub raznolikosti zna\xc4\x8dajev in preteklosti vseh sobivajo\xc4\x8dih, vse do trenutka, ko v ospredje stopi ljubezen med nekaterimi liki. Razkritje ljubezni med nekaterimi liki povzro\xc4\x8di odhod s posestva, spor v dru\xc5\xbeini, izdajo, spor ter pobeg z posestva, zaklju\xc4\x8di pa se povsem druga\xc4\x8dnem slogu, kot ga prej izra\xc5\xbea knjiga._NEWLINE_Roman je pisan v kronolo\xc5\xa1kem zaporedju, z nekaj vmesnimi povratki v preteklost, ki so prisotni predvsem pri razmi\xc5\xa1ljanju katerega izmed likov. Zaradi razmeroma harmoni\xc4\x8dnega vzdu\xc5\xa1ja, ki je prisotno v knjigi, pa je vsebina dokaj nezapletena, primerna za lahkotno branje. Roman je priporo\xc4\x8dljiv v branje vsakomur, \xc5\xa1e posebej pa bralcem, ki jih zanimajo odnosi med ljudmi v preteklosti, me\xc5\xa1\xc4\x8dansko \xc5\xbeivljenje, pri branju pa lahko bralec primerja tedanje do\xc5\xbeivljanjem vsakdanjega \xc5\xbeivljenja ter odnosov z dana\xc5\xa1njim pogledom.\n_START_SECTION_\nZbirka\n_START_PARAGRAPH_\nRoman je v izvirniku iz\xc5\xa1el leta 2001 pri Zalo\xc5\xbebi Mladinska knjiga, v zbirki Nova slovenska knjiga. Leta 2002 je knjiga do\xc5\xbeivela ponatis pri isti zbirki.\n_START_SECTION_\nOcene in nagrade\n_START_PARAGRAPH_\nRoman Prikrita Harmonija je bil leta 2002 nagrajen z nagrado Kresnik, ki jo podeljuje \xc4\x8dasnik Delo (\xc4\x8dasopis).'